# Institut Català de les Dones

L'Institut Català de les Dones és un organisme del Govern de la Generalitat de Catalunya encarregat de dissenyar, impulsar, coordinar i avaluar les polítiques per a l'equitat de gènere. Fou creat el 1989 i està adscrit al Departament d'Igualtat i Feminisme de la Generalitat de Catalunya. Té una seu central a Barcelona i quatre seus territorials a Girona, Lleida, Tarragona, i Terres de l'Ebre.
Treballa per al reconeixement de les aportacions de les dones en la construcció, el manteniment i la transformació de la societat i el foment de la seva participació a tots els espais consultius. Es tracta de donar valor i reconèixer els sabers i coneixements específics que han desenvolupat al llarg de la història i desenvolupar polítiques que incorporin experiències feministes.
Compta amb el Centre de Documentació Joaquima Alemany, que té més de 25.000 referències sobre dones i forma part de la xarxa de Biblioteques Especialitzades de la Generalitat de Catalunya, a més d’estar integrat al Catàleg Col·lectiu de les Universitats de Catalunya.
L’Institut Català de les Dones crea indicadors i dossiers estadístics des del seu Observatori de la Igualtat de Gènere per donar a conèixer les desigualtats que viuen dones i homes a Catalunya i treballa en la introducció de la perspectiva de gènere interseccional a les estadístiques.
L’Observatori ha desenvolupat juntament amb l'Institut d’Estadística de Catalunya l’índex d’igualtat de gènere de Catalunya, que el 2022 es va situar al 74,1 (sent 1 la màxima desigualtat i 100 la màxima igualtat).
Treballa en la difusió de la genealogia feminista i la recuperació de la memòria històrica de les dones, així com l’estudi, el reconeixement i la visibilització de les seves aportacions i coneixements amb l’objectiu de repensar-les i d’incorporar-les en el cànon universal. El 2024 commemorarà la mort de la pionera de la política republicana Caterina Casas i Maymó, referent del municipalisme femení.
També treballa per entitats, ens locals i formació i el seu Postgrau Polítiques d’Igualtat de Gènere a la Gestió Pública en col·laboració amb l'Escola d’Administració Pública de Catalunya, l’Institut Interuniversitari d’Estudis de Dones i Gènere i la Universitat de Barcelona ha arribat a la sisena edició per formar treballadors de l’administració pública com a referents en gènere.

## Llista de presidentes

| # | Nom | Inici mandat | Fi mandat |
| 1 | Joaquima Alemany i Roca | 17 de juliol de 1989 | 23 de gener de 1990 |
| 1 | Joaquima Alemany i Roca | 23 de gener de 1990 | 20 d'abril de 1993 |
| 1 | Joaquima Alemany i Roca | 4 de març de 1997 | 6 de setembre de 1999 |
| 2 | Margarida Àlvarez i Àlvarez | 10 de gener de 2000 | 24 de desembre de 2002 |
| 3 | Joana Ortega i Alemany | 24 de desembre de 2002 | 29 de desembre de 2003 |
| 4 | Marta Selva i Masoliver | 29 de desembre de 2003 | 23 de maig de 2006 |
| 5 | Sara Berbel Sánchez | 23 de maig de 2006 | 30 de novembre de 2006 |
| - | Marta Selva i Masoliver | 30 de novembre de 2006 | 18 de gener de 2011 |
| 6 | Montserrat Gatell Pérez | 18 de gener de 2011 | 2 de febrer de 2016 |
| 7 | Teresa Maria Pitarch i Albós | 2 de febrer de 2016 | 13 de juny de 2017 |
| 8 | Núria Balada i Cardona | 13 de juny de 2017 | 3 de setembre de 2019 |
| 9 | Laura Martínez Portell | 3 de setembre de 2019 | 1 de juny de 2021 |
| 10 | Meritxell Benedí Altés | 1 de juny de 2021 | 2024 |
| 11 | Sonia Guerra López | Octubre de 2024 | En el càrrec |

## Notes

* ↑ Nomenada com a Directora Executiva de l'Institut Català de la Dona.
* ↑ Nomenada com a Vice-presidenta de l'Institut Català de la Dona.
* ↑ Nomenada com a Presidenta de l'Institut Català de la Dona.

## Referències

* ↑ «Institut Català de les Dones - Organigrama». Generalitat de Catalunya, 05-09-2023. [Consulta: 5 setembre 2023].
* ↑ «Josefina Surina, nova coordinadora de l'Institut Català de les Dones a Girona». Nació - edició Girona, 03-05-2011. [Consulta: 7 setembre 2023].
* ↑ Santos, Amada. «Cinquanta anys de la mort de Balbina Pi i Sanllehy, feminista i anarcosindicalista». La Independent, 22-06-2023. [Consulta: 5 setembre 2023].
* ↑ «El Institut Català de les Dones acerca aún más sus fondos documentales especializados al mundo de la investigación» (en castellà). Red de Centros de Documentación y Bibliotecas de Mujeres, 28-11-2017. [Consulta: 7 setembre 2023].
* ↑ «L'Institut Català de les Dones publica un dossier estadístic per donar a conèixer les desigualtats que viuen les dones i nenes a Catalunya el 2022». Generalitat de Catalunya, 07-02-2023. [Consulta: 7 setembre 2023].
* ↑ Benedi, Meritxell. «Si no es compta, no existeix. Perspectiva de gènere interseccional a les estadístiques» (en catalan). Social.cat - El diari digital de l'acció social a Catalunya, 18-01-2023. [Consulta: 7 setembre 2023].
* ↑ «Índex d'igualtat de gènere 2023». Observatori de la Igualtat de Gènere, 01-03-2023. [Consulta: 7 setembre 2023].
* ↑ X.C, Agències /. «El Govern commemorarà el 2024 els cent anys de la ràdio i de les morts de Guimerà i Salvat-Papasseit - 25 juliol 2023». El Punt Avui, 25-07-2023. [Consulta: 7 setembre 2023].
* ↑ «6a edició del Postgrau Polítiques d’Igualtat de Gènere a la Gestió Pública». Generalitat de Catalunya - Institut Català de les Dones, 03-03-2023. [Consulta: 7 setembre 2023].
* ↑ Catalunya. Generalitat. «Decret 171/1989, de 17 de juliol, de nomenament de la senyora Joaquima Alemany i Roca com a Directora General de la Comissió Interdepartamental de Promoció de la Dona i com a Directora Executiva de l'Institut Català de la Dona», 31-07-1989. [Consulta: 7 juny 2018].
* ↑ Catalunya. Generalitat. «Decret 21/1990, de 23 de gener, de nomenament de la senyora Joaquima Alemany i Roca com a vice-presidenta de la Comissió Interdepartamental de Promoció de la Dona i com a vice-presidenta de l'Institut Català de la Dona», 02-02-1990. [Consulta: 7 juny 2018].
* ↑ Catalunya. Generalitat. «Decret 77/1997, de 4 de març, de nomenament de la senyora Joaquima Alemany i Roca com a presidenta de la Junta de Govern de l'Institut Català de la Dona», 24-03-1997. [Consulta: 7 juny 2018].

## Enllaços externs

* Institut Català de les Dones - Lloc web oficial